ADRIAN KRASNIQI PUSHKA E UÇK-sël (DËSHMI ARKIVORE) 
Sheradin Berisha 

“Veprimtarinë patriotike që jam duke e zhvilluar unë do të kishit 
zhvilluar edhe ju, por fati deshi që unë njëherë për njëherë t'i 
përgjigjem thirrjes së atdheut, që bijtë e tij t'i dalin zot në këto 
momente të vështira dhe tejet kritike, duke mos kursyer as gjënë më të 
shtrenjtë “Jetën”. Si anëtar i organizatës militante UÇK, për borxhin 
ndaj atdheut dhe për betimin e bërë para shokëve, më duhet të qëndroj 
besnik 1 kësaj “rruge deri në vdekje”. (Fragment nga letra e Ushtarit të 
Ushtrisë Çlirimtare të Kosovës - Adrian Rexhep Krasniqi, dërguar 
vëllaut të tij Ilirit, në mars 1997) 

LINDJA DHE SHKOLLIMI 

Adrian Krasniqi (Rexha) padyshim është njëri nga protagonistët 
kryesorë të Ushtrisë Çlirimtare të Kosovës. Ka lindur më Il tetor 
1972 në familjen e njohur të Sylerxhëve të fshatit Vranoc, të Pejës, 
nga babai Rexhepi dhe nëna Majremja. Në moshën tetëvjeçare 
Adrianit 1 vdes babai, dhe ai bashkë me të vëllain, Ilirin, (përveç nënës 
shëndetligë) rriten nën përkujdesjen e gjyshes Fanë, xhaxhait Xhafer 
Krasniqi dhe dajëve të tyre. Adriani mësimet e para 1 mori në shkollën 
fillore “Vëllazërimi” në Baran, ndërsa shkollën e mesme e kreu në 
gjimnazin “Bedri Pejani” në Pejë. Në vitet 1991 - 1993 studimet 1 vijoi 
në Fakultetin Ekonomik në Universitetin e Prishtinës, dhe pastaj në 
Fakultetin Ekonomik në Universitetin e Tiranës. 

GRUPI ILEGAL 'BESA' 

Qysh si nxënës 1 shkollës së mesme (1988189) ai u dallua në 
organizimin e demonstratave në qytetin e Pejës, përkundër 
kërcënimeve se mund të përjashtohet nga gjimnazi. Ndërkaq 
përpjekjet e para për një rezistencë të armatosur 1 ka nisur me 
formimin e grupit ilegal “Besa”, së bashku me shokët: Arben Kadriu, 
Gëzim Sejdiu, Sali Kelmendi, Qerim Kelmendi, Ramadan Kastrati etj. 
Në gusht të vitit 1991 Adriani së bashku me anëtarin e grupit, 
Ramadan Kastrati, në Mal të Zi kishin siguruar 25 kg trotil për 
kryerjen e aksioneve kundër organeve policore të Serbisël (Faton 
Mehmetaj, 2) 

ADRIAN KRASNIQI - PUSHKA E UÇK-së 

Gjatë vitit 1992 Adrian Krasniqi me anëtarët tjerë kanë shkuar disa 
herë në Shqipëri për të siguruar armatim - pushkën e UÇK-sël 


Në korrik - gusht të vitit 1993, kur në Kosovë u burgosën 173 
veprimtarë të Lëvizjes, Adriani kalon në ilegalitet dhe pastaj shkon në 
Shqipëri. Gjatë viteve 1993-1996 Adrian Krasniqi me shokë (pasi 
kishin krijuar disa baza të fuqishme në zonën kufitare) kohë pas kohe 
vijnë në Kosovë për të kryer edhe aksione të armatosura. Në fund të 
vitit 1994 dhe fillim të vitit 1995 Adrian Krasniqi përmes Qerim 
Kelmendit bie në kontakt me Hysen Dreshajn - Besnikun, pastaj në 
vitin 1996 lidhet me Lahi Brahimajn - Maxhupin, Luan Haradinajn, 
Rexhep Selimin - Dhjetëshin, Zahir Pajazitin, Ilir Konushefcin - 
Mërgimin, etj. Adriani, nga Zahir Pajaziti, e merrë pseudonimin 
“Rexha”, ndonëse shokët e Dukagjinit atë e njihnin me pseudonimin 
“Flamur”. (Po aty) 

VRASJA E STUDENTIT ARMEND DACI DHE AKSIONET E 
ARMATOSURA TË UÇK-së 

Në vitin 1996 u kryn disa aksione të armatosura në Kosovë. 

Siç dihet, në natën mes së shtunës e së dielës, në orët e para të natës së 
21 prillit 1996, Armend Daci vritet nga krimineli serb, Zllatko 
Jovanoviq, nga Prishtina, i cili e qëllon me snajper nga terraca e 
banesës së tij, sipas skenarit të shërbimit serb të sigurimit UDB-ës. 
Armendi u vra kur po kthehej në banesë nga një festë e dyfishtë, pasi 
kishte festuar me shokë ditëlindjen e 20-të të tij dhe dhënien e 
provimit të fundit të vitit të parë të studimeve. (Armend Selim Daci, 
radiokosovaelire, 10) 

Vrasja e tij, ishte një kushtrim 1 luftëtarëve të UÇK-së për një 
mobilizim dhe reagim të përgjithshëm, por edhe një arsye më shumë 
për t'u hakmarrë për shokun e rënë, i cili ishte vrarë nga qarqet e 
shërbimeve sekrete serbe, për të mbjellë frikë e pasiguri te masat 
studentore. (po aty) 

Vetëm një ditë pas vrasjes, pikërisht më 22 prill 1996, luftëtarët e 
radhëve të para të UÇK-së, në të njëjtën kohë, kryen aksionin e parë të 
përgjithshëm kundër postëkomandave të policisë serbe në disa qendra 
të Kosovës, që deri atëherë konsiderohej aksioni më 1 gjerë 1 UÇK-së. 
Kryerja e këtij aksioni kishte për qëllim t'ia bënte të qartë secilit se 
durimit të shqiptarëve 1 kishte ardhur fundi dhe se Ushtria Çlirimtare e 
Kosovës si një forcë e lindur dhe e rritur në gjirin e popullit liridashës, 
do t'i mbronte me çdo kusht interesat e popullit të vet, duke 
organizuar një front të disiplinuar me një udhëheqje të denjë luftarake. 


(po aty) 


Këso kohe, Adrian Krasniqi bashkë me një grup shokësh, krahas 
aksioneve të armatosura, bënin përpjekje të organizonin demonstrata 
masive kundër vrasjes kriminale të shokut e kolegut të tyre (Armendit) 
në Prishtinë. Për këtë qëllim, Adriani bashkë me një grup shokësh 
kishin biseduar me rektorin e Universitetit të Prishtinës, me strukturat 
e partive politike të kohës, Unionin e Studentëve të Universitetit të 
Prishtinës etj., për organizimin e protestave, por mjerisht nuk 1 
përkrahu askush prej tyre, aq me tepër 1 fyen e 1 poshtruan. (Faton 
Mehmetaj, 2) Në mungesë të përkrahjes së drejtpërdrejtë nga 
institucionet e lartpërmendura, Adriani dhe shokët e tij studentë, shokë 
edhe të Armendit, detyrohen të shkruajnë pamflete e të bëjnë thirrje 
për homazhe në vendin ec vrasjes së shokut të tyre. Ata bënë thirrje që 
në mbrëmje të 26 prillit, në orën 21 në mbarë Kosovën të fiken dritat 
pesë minuta dhe njëkohësisht shpërndanë thirrjet për të bërë homazhe 
në vendin ku u vra studenti Armend Daci. (po aty) 

Mirëpo pas shpërndarjes së kësaj thirrjeje LDK-ja me zëdhënësin e vet 
QIK-un, duke manipuluar edhe me një pjesë të studentëve, e 
bojkotuan dhe dolën kundër kësaj thirrjeje, të cilën e quajtën të 
“paidentifikuar e me “qëllime të dyshimta” edhepse ishin të njoftuar 
paraprakisht me të dhe shpërndarësit e saj, shkuan aq larg saqë 
studentët e Këshillit Organizativ për Homazhe 1 quajtën edhe njerëz 
të frustruar” e “dorë e zgjatur e Serbisë”. (Po aty) 

Këshilli Organizativ Studentor për Homazhe për t'i demantuar këto 
akuza të rënda ka reaguar me një kumtesë të nënshkruar nga 97 
studentë të UP-së, me titull: 'Nuk jemi dorë e zgjatur e askujt'' 

Në kumtesë thuhet: “Thirrja jonë, që më 26.04.1996 të tubohemi dhe 
t'i bëjmë nderime shokut tona dhe birit tuaj, Armend Selim Daci, 
zhvleftësohet. Demanti 1 parmbrëmshëm 1 subjekteve universitare e 
studentore i emetuar në TVSH dhe i botuar dje në “Bujku” nuk përkon 
me realitetin dhe qëllimin tonë të shprehjes së indinjatës për vrasjen e 
kolegut dhe vëllaut tona. Gjithashtu kualifikimet në demant janë të 
pamatura dhe tendencioze. Njëherësh ju kërkojmë ndjesë dhe 
sqarojmë se ne nuk jemi të paidentifikuar, sepse kemi kontaktuar me 
rektoratin dhe me Unionin e (Pa)varuar, dhe se nuk jemi dorë e zgjatur 
e Serbisë, as e Lindjes e as e Perendimit, por dorë e shkurtuar e 
popullit tonë.” (Gazeta 'Bujku”, Prishtinë, 27 prill 1996) 

Më 28 gusht 1996, rreth orës 3 të mëngjesit, treshja guerile e 
Dukagjinit, Adrian Karsniqi, Hysen Dreshaj dhe Qerim Kelmendi 


kryen një aksion të armatosur kundër stacionit të policisë serbe në 
Çallapek të Pejës. Sulmi është kryer me automtakikë dhe bomba dore. 
Armatimin e nevojshëm për kryerjen e këtij aksioni e kanë sjellë 
Sokol Bashota dhe Burim Marmullaku nga fshati Dush 1 Klinës. 
(Faton Mehmetaj, 2) Në këtë aksion nga shpërthimi 1 bombës plagoset 
Qerim Kelmendi, 1 cili ilegalisht nga shokët është dërguar për shërim 
në Prishtinë. Për këtë aksion ka njoftuar edhe Shtabi Qendror i UÇK- 
së, përmes Komunikatës nr.24. Në këtë Komunikatë thuhet se, “në 
fshatin Lupç 1 Poshtëm të Podujevës u bë atentat kundër kriminelit 
kolaboracionist Ejup Bajgora (oficer 1 Sigurimit Shtetëror të Serbisë), 
i cili me veprimet e veta antishqiptare ka shumë kohë që e kishte 
mbushur kupën”. 

Më 31 gusht të atij viti, Adrian Krasniqi në Pejë kishte sulmuar me 
bomba dore shtëpinë e policit famëkeq Milorad Rajkoviq, në lagjen 
Berzhenik të Pejës. Pas këtyre aksioneve policia serbe 1 bie në gjurmë 
Adrian Krasniqit ndaj të cilit lëshohet edhe një fletarrest. (vvikipedia, 
4) 

KALIMI I ADRIANIT NË SHQIPËRI DHE FORCIMI I BAZAVE 
TË FURNIZIMIT PËR ARMATIM 

Në këtë situatë të krijuar Adriani kalon në ilegalitet të thellë dhe në 
shtator (1996) kalon në Shqipëri. Në Shqipëri me kërkesën e shokëve, 
Adriani caktohet të punojë në forcimin e Sektorit të furnizimit për 
armatim, meqë me kohë (nga viti 1993) kishin krijuar bazat e 
furnizimit: në banesën e Adrianit në Tiranë, pastaj në Laprakë të 
Tiranës, në Golem tek Haxhi Baba, në Bajram Curr - në shtëpinë e 
Besnik, Agim dhe Lul Krasniqit (të afërmit e Adrian Krasniqit), në 
Prifç të Tropojës - në shtëpinë e Sylejman Berishës (krushqi e 
Familjes Krasniqi nga Bajram Curri dhe në Shishman në shtëpinë e 
Xhem Jakupit. (Faton Mehmetaj, 2 1 

Qerim Kelmendi, 3) 

KTHIMI I ADRIANIT NË KOSOVË DHE RËNIA E TRE 
PJESËTARËVE TË UÇK-sël 

Në dhjetor 1996, Zahir Pajaziti pasi ishte konsultuar me shokët e 
pushkës, Qerim Kelmendin e dërgon për shërim në Shqipëri dhe atje e 
kalojnë vitin e ri 1996197. Në Shqipëri Adrian Krasniqi - Rexha, 
takohet me Zahir Pajazitin, për të bashkëvepruar me te edhe më 
përsëafërmi. Në gjysmën e dytë të janarit 1997, saktësisht më 19 janar, 
Zahir Pajaziti së bashku me Adrian Krasniqin dhe Qerim Kelmendin 


kthehen në Kosovë. Duke kaluar nëpër Shishman të Bokës bien në 
Gjakovë, përmes lidhjeve të cilat Zahir Pajaziti 1 kishte vendosur 
përmes Edmond Hoxhës në vitin 1996, e prej andej vendosen në 
Prishtinë. (Faton Mehmetaj, 2) 

Më 31 janar 1997, (pak ditë pasi kishte nisur vala e arrestimeve dhe 
burgosjeve, pas atentatit të kryer kundër rektorit famëkeq serb të UP- 
së, Radivoje Papoviq) duke udhëtuar në drejtim të Vushtrrisë, në 
fshatin Pestovë bien në pritë dhe me këtë rast vriten tre pjesëtarët e 
parë të UÇK-së, Zahir Pajaziti, Hakif Zejnullahu dhe Edmond Hoxha. 
Adrian Krasniqi rënien e tre bashkluftëtarëve e përjeton shumë rëndë. 


ADRIAN KRASNIQI NË AKTAKUZËN E PROKURORISË 
SERBET 

Gjatë procesit të hetimeve kundër pjesëtarëve të burgosur të UÇK-së 
zbulohet edhe aktiviteti 1 Adrian Krasniqit, dhe në qershor 1997 
prokuroria serbe krahas 21 emrave të akuzuar për “terrorizëm” kishte 
radhitur në aktakuzë edhe emrin Adrian Krasniqit. 

Me këtë rast prokuroria serbe në Prishtinë kishte ngritur aktakuzën 
nr.25197 kundër: Nait Hasanit, Agron Tolajt, Arif Vokshit, Hasan 
Zenelit, Qerim Kelmendit, Adrian Krasniqit, Alban Nezirit, Agim 
Makollit, Hamëz Panxhajt, Asllan Selimit, Eqrem Kastratit, Isak 
Shabanit, Bislim Zogajt, Ilir Gashit, Januz Zenelit, Ali Gjuliqit, Demir 
Limajt, Agim Hulajt, Selim Lokajt, Hajdin Ramës dhe Nezir Zogajt. 
(Zëri 1 Kosovës, 4) 

KALIMI I ADRIANIT DHE MËRGIMIT NË SHQIPËRII 

Përkundër ndjekjes nga regjimi serbe, Adriani nuk e ndali aktivitetin e 
tij për asnjë çast. Në fund të javës së parë të shkurtit 1997 Adrian 
Krasniqi bashkë me Ilir Konushefcin - Mërgimin kalojnë në Shqipëri 
për të vazhduar veprimtarinë atdhetare. 

LETRA E ADRIANIT PËR ILIRINI 

Në fillim të marsit 1997 Adrian Krasniqi 1 shkruan një letër vëllaut, 
Ilirit dhe e informon për veprimtarinë e tij në radhët e Ushtrisë 
Çlirimtare të Kosovës. (Kjo letër gjindet në arkivin e LPK-së) 

Kaka 

LETËR E SHKRUAR PËR VËLLAUN 

Mirëmbrëma i nderuari vëlla ILIRI 


Së pari pranoni përshëndetjet e mia nga vëllau 1 juaj, ADRIANI, që të 
gjithëve ju do shumë, dhe mungesën e juaj e ndjen në çdo moment dhe 
në çdo situatë. 

Me shëndet jemi mirë dhe besoj që kjo letër e imja t'ju gjejë edhe juve 
në pozitë shëndetësore të shkëlqyer. 

Përmbajtja apo qëllimi kryesor i dërgimit të kësaj letre është 
informimi juaj për veprimtarinë time, duke e ndjerë veten si borxhli 
ndaj familjes, por edhe duke ju përgatitur edhe për të papriturat që 
mund të ndodhin në të ardhmen. Besoj që punën apo veprimtarinë 
patriotike që jam duke e zhvilluar unë do të kishit zhvilluar edhe ju, 
por fati deshi që unë njëherë për njëherë t'i përgjigjem thirrjes së 
atdheut, që bijtë e tij t'i dalin zot në këto momente të vështira dhe tejet 
kritike, duke mos kursyer as gjënë më të shtrenjtë “Jetën”. 

Si anëtar 1 organizatës militante UÇK, për borxhin ndaj atdheut dhe 
për betimin e bërë para shokëve, më duhet të qëndroj besnik 1 kësaj 
“rruge deri në vdekje”. 

E di, që RRUGA të cilën e kam filluar (jo sot) nuk është e shtruar me 
lule, por është plot rreziqe, plot e përplot pengesa, mirëpo ato nuk më 
pengojnë, sepse shpirti im është gatuar në atë formë që do t'i kalojë të 
gjitha, por ai bëhet më 1 fortë, më 1 pathyeshëm kur ka edhe 
përkrahjen tuaj (familjare) dhe kjo e di se nuk do të më mungoj. 

Më vjen keq që për në Kosovë ika pa ju informuar. Mirëpo mendova 
se mosinformimi juaj është më 1 qëlluar, deku Jmenduarl se do t'ju 
shqetësoja. 

Përfundimisht vendosëm që për një kohë jo të gjatë t'i ngjeshim radhët 
tona në mënyrë që goditja që do të pasoi nga ne (të jetë një grusht 
hekuri që do ta dridhë Serbinë). 

Lufta jonë do të vazhdojë derisa ta detyrojmë pushtuesin të heqë dorë 
nga Kosova jonë e dashur. 

Lufta do të jetë e vështirë, do të derdhet gjak, do të ketë viktima, por 
ne jemi të pamposhtur, të pathyeshëm në “Rrugën e Lirisë”. 

I dashuri dhe kurrë i paharruari vëlla 

Kam shumë gjëra për të shkruar, por besoj se do të takohemi së shpejti 
dhe do të çmallemi me njëri-tjetrin, prandaj, këtu po e mbylli këtë 
shkrim. 

Dhe së fundi s'më mbetet gjë tjetër pos që t'ju uroj suksese duke thënë 
''dalshim faqebardhë ju në mesin tuaj e unë në timin.” 

Vërejtje: 


Memi në asnjë mënyrë të mos kuptojë ndonjë gjë, sepse e merr për 
tragjike, ndërsa ju jeni burrë dhe këto gjëra 1 kuptoni. 

“Ju puthi të gjithëve unë dhe Merita”, sidomos dy mbesat e xhaxhit, 
'Tinën dhe Doruntinën”. 

Me nderime, përgjithmonë i juaji gjer në vdekje, 

Ushtari 1 Ushtrisë Çlirimtare të Kosovës 

Adrian Rexhep Krasniqi 

xk 

KONSOLIDIMI I GRUPIT TË FURNIZIMIT PËR ARMATIM 

Në Kosovë meqë njësitë e UÇK-së nuk kishin armatimin e nevojshëm, 
me nismën e Adrianit dhe të Ilir konushevcit - Mërgimit në Shqipëri u 
konsolidua grupi i furnizimit për armatim në ato baza ku 1 kishte 
krijuar Adriani më shokë. 

Më 6 maj 1997, Grupi 1 UÇK-së në krye me Fehmi Lladrovcin, gjatë 
rrugëtimit për të hyrë në Kosovë bien në pritë dhe me këtë rast vritet 
Luan Haradinaj, njëri nga drejtuesit e furnizimit me armatim. Pas 
vrasjes së Luanit, ngarkesën kryesore për furnizimin e UÇK-së me 
armatim e merr grupi i Adrian Krasniqit, në të cilin bënin pjesë, Ilir 
Konushevci, Qerim Kelmendi, Gezim Sejdiaj, Hysen Dreshaj etj. Në 
gjysmën e dytë të vitit 1997 rritet aktiviteti 1 grupit të furnizimit të 
Adrianit edhe me grupet tjera të furnizimit të Mujë Krasniqit, Rexhep 
Selimit, Daut Haradinajt, Lahi Brahimajt, etj. Në këtë kohë grupet e 
furnizimit në Kosovë për herë të parë fusin edhe disa mortaja kundër 
tanksave dhe mitralozë 12.7 mm, të cilat u përdorën në aksionin e 
përgjithshëm të shtatorit të atij viti. Një pjesë e këtij armatimi ka 
shkuar edhe në Prekaz për Adem Jasharin. 

KTHIMI I ADRIANIT NË KOSOVË, RËNIA E TIJ NË 
FUSHËBETEJËI 

Adrian Krasniqi për herë të fundit në Kosovë futet në tetor të vitit 
1997. Faton Mehmetaj në librin e tij :'Adrian Krasniqi - Rexha (Një 
jetë e një vdekje për Atdhe), në faqen 66 shkruan: “Adrian Krasniqi 
hyri në Kosovë bashkë me grupin e furnizimit, rreth datës 10 tetor 
1997.” 

Në këtë rrugëtim “bartjen e armëve nga Shqipëria në Kosovë bashkë 
me Adrianin po e bënin edhe Sylejman Selimi, Mujë Krasniqi, Qerim 
Kelmendi, Ilir Konushefci etj., të cilët kishin vendosur që me të 
dërguar të këtij kontigjenti të armatimit brenda në Kosovë, të bëjnë 
organizimin e një varg sulmeve të rrufeshme anë e kënd Kosovës. Në 


kufi si shumë herë të tjera u kishte dalë përpara Lahi Brahimaj 
(Magjupi) me shokë. Këtë herë një sasi të madhe të armatimit, grupi 1 
Adrianit janë detyruar ta lënë rrugës, duke e fshehur në Bokë, sepse u 
ishin prishur samarët e kuajve. 

Qerim Kelmendi në një deklaratë dhënë autori të librit, Faton 
Mehmetaj, thotë se: armët e lëna në mal (16 pushkëmitralozë, dy thas 
municion, dy thas karikatorë, barëra dhe mjete të tjera të luftës), një 
periudhë pas vrasjes së Adrianit, Gëzim Sejdiaj me një grup të 
Drenicës, 1 ka marrë dhe 1 ka sjellë brenda, të cilat janë dërguar në 
Prekaz.” 

“Nga grupi 1 lartëpërmendur, Adriani me Ilirin e Qerimin bashkë me 
Lahiun bijnë deri te Suka e Cermjanit, ku mirren vesh që pasi njësia e 
UÇK-së nga Shqiponja (ish-Jabllanica) ta sulmon stacionin e policisë 
serbe në Çallapek, dy ditë më pas, Adriani me grupin e vet të sulmon 
ku të don. Prej andej kanë vazhduar rrugën me Rexhep Selimin për në 
bazën e UÇK-së në Açarevë të Drenicës tek Sylejman Selimi, për të 
çuar teknik luftarake.'' 

Adrian Krasniqi bashkë me Ilir Konushefcin dhe Qerim Kelmendin 
kishin vendosur që ta sulmojnë stacionin policor të Kliçinës. 

Mirëpo me të arritur në Shtabin e UÇK-së në Açarevë, rrethanat 
fillojnë të ndërlikohen. Forca të shumta të policisë serbe kishin 
rrethuar fshatrat Jabllanicë, Bardhaniq e Zhebel të komunës së 
Gjakovës, sepse pas kryerjes së sulmit të paraparë mbi stacionin e 
policisë serbe në Çallapek, gjurmët kishin çuar në drejtim të 
Jabllanicës. “Rrethimi 1 këtyre tri fshatrave dhe bastisjet e keqtrajtimet 
e qindra banorëve në fshatrat Bardhaniq e Zhebel, ishte alarmuese për 
të gjithë ne që gjendeshim në Shtabin e Açarevës. Për këtë arsye 
shokë të Shtabit të Përgjithshëm të UÇK-së kanë dhënë urdhër që 
përkohësisht të ndalet sulmi mbi stacionin e Kliçinës. 

Edhe përkundër kësaj, Adriani bashkë me Qerim Kelmendin do të 
këmbëngulë për të sulmuar stacionin e Kliçinës, sipas marrëveshjes 
paraprake. Ndërsa një variant 1 dytë ishte që të shkonin për t'i 
ndihmuar shokët e rrethuar në Jabllanicë, Zhebel e Bardhaniq për ta 
çarë rrethimin në mënyrë që ata të tërhiqen. Dikur, pasi me 
propozimin e dytë nuk bien në ujdi, vendosin që ta kryejnë aksionin 
në Kliçinë, në njërën anë për t'ua tërhequr vëmendjen forcave serbe se 
njësitë e UÇK-së janë tërhequr nga fshatrat e rrethuara dhe në anën 
tjetër, Adriani 1 mbushur mllef për lansimet e pabazuara se kinse 


aksionet e UÇK-së po 1 kryenin vetë forcat serbe, kishte insistuar me 
çdo kusht që të sulmohet stacioni policor i Kliçinës, duke thënë se: 
“Du me shkue me dekë aty dhe le ta din populli se kush është duke 1 
sulmuar forcat serbe.'' 

Në orët e vona të 15 majit 1997, para udhëtimit Mujë Krasniqi u thotë 
se pasi po niseni nga vendi im për të kryer aksion do të vij edhe unë 
me ju. Pra drejt Kliçinës u nisën Adrian Krasniqi, Ilir Konushefci, 
Mujë Krasniqi dhe Qerim Kelmendi. 

Kliçina ishte sulmuar edhe shumë herë përpara dhe këta kannë 
sulmuar nga ana e prapme. 

Në librin e Bardh Hamzajt “Rrëfimi për luftën dhe lirinë (dialog me 
komandantin Ramush Haradinaj), Ramush Haradinaj lidhur me 
vrasjen e Adrian Krasniqit sipas tregimit të Mujë Krasniqit, deklaron: 
“Muja thoshte se, kur kanë mbërritur në një kodër të vogël përmbi 
stacion, 100-150 metra larg ndërtesës, u ka propozuar të ndalen se nga 
aty kishin sulmuar edhe më parë. Adriani e kishte shikuar vendin dhe 
iu kishte dukur shumë larg. Ai dhe Muja kushin mortaja 150-tëshe, 
kurse Iliri dhe Qerimi automatikë. Qerimi dhe Iliri janë pozicionuar 
nga krahët për t'i mbrojtuar, ndërsa Adriani dhe Muja kannë shkuar 
më afër. Bile, Muja thoshte se është ndalur më larg se Adriani dhe 
është pozicionuar, por nuk ka guxuar të gjuaj sepse Adriani ende 
ofrohej. Në momentin kur Adriani është ndalur - thoshte Muja - dhe 
ka rënë në gjunj për të gjuajtur me mortajë, është kthyer edhe një herë 
dhe ia kam bërë me dije se “po i mëshojmë” dhe kam gjuajtur i pari. 
Adriani ka gjuajtur në një makinë, ku kishte parë se ka njerëz të cilën 
e kishte marrë policia serbe nga shqiptarët. Kur e ka mbushur për herë 
të dytë, kam shikuar edhe një herë nga Adriani, se çka po bënte ai.E 
kam parë se ka bërë një lëvizje sikur deshi ta merrte një predhë dhe ka 
rënë përmbys, thoshte Muja. Domethënë e ka marrë plumbi nga krahu, 
nga ndonjë polic që kishte qenë në ndonjë shtëpi tjetër. Pastaj ka 
filluar breshëria e forcave serbe nga të gjitha anët. Muja ka përfituar 
dhe ka zbrazur edhe një predhë, është munduar të shkoj te Adriani, por 
ka qenë e pamundur dhe ka filluar të tërhiqet në pozicion të ri. Në një 
moment është takuar me Qerimin dhe me Ilirin dhe u ka treguar se 
Adriani ka mbetur dhe është plagosur. Muja thotë se Qerimi 1 ka thënë 
se nëse Adriani ka mbetur gjallë e di terrenin dhe do të nxirret, kurse 
ata duhet të largohen se do të vriteshin të gjithë. Muja më ka treguar 
që u ka thënë atyre se njeriu është plagosur dhe se duhet të bënin diçka 


për ta tërhequr atë. Bile më ka thënë se ka menduar të shkonte edhe 
vetëm, por nuk ka hasur në përkrahje dhe, duke u tërhequr, thotë se 
Qerimi vazhdimisht ka thënë se Adriani tash e ka kapërcyer asfaltin 
dhe se së shpejti do të takohemi dikund. Natyrisht, më vonë doli se 
Adriani kishte mbetur i vrarë aty. (Bardh Hamzaj, 1) 

Disa orë pas këtij aksioni të UÇK”së, në vendin e ngjarjes ka shkuar 
një ekip televiziv, dhe me këtë rast ka filmuar ambientin ku ishte 
zhvilluar aksioni, si dhe trupin e pajet të Heroit Kombëtar Adrian 
Krasniqi. (Rënia e Adrian Krasniqit, 8) 

KOMUNIKATA PËR AKSIONET E UÇK-së DHE RËNIEN E 
ADRIAN KRASNIQIT 

Me rastin e rënies së Adrian Krasniqit dhe kryerjes së disa aksioneve 
singjirore të UÇK-së kundër objekteve të policisë serbe, më 19 tetor 
1997 - Shtabi Qëndror 1 UÇK-së e lëshon një komunikatë, si vijon: 
USHTRIA ÇLIRIMTARE E KOSOVËS 

Për mjetet e nformimit 

KOMUNIKATË NR.37 

Me urdhër të Shtabit Qëndror të UÇK-së, në zonën operative nr.1, 
gjegjësisht në nënzonat e Dukagjinit, Karadakut dhe Drenicës, u kryen 
sulme zingjirore kundër objekteve të policisë pushtuese serbe. 

Sulmet u kryen në fshatin Gërlicë të Ferizajt, Balincë të Klinës, 
Baballoç të Deçanit dhe Çallapek e Kliçinë të Pejës. Në orët e vona të 
natës në mes 15 e 16 tetorit, në krye të detyrës, gjatë një shkëmbimi 
zjarri në mes të pjesëtarëve të njësitit të UÇK-së dhe forcave të 
policisë serbe, ra heroikisht luftëtari Adrian Krasniqi. Familjes së 
Adrianit 1 shprehim ngushëllimet tona të sinqerta dhe i zotohemi se do 
të luftojmë edhe më me forcë për çlirimin e vendit dhe se për Adrianin 
dhe shokët tjerë të rënë do të hakmerremi shumëfish. 

Në pamundësi për të kapur njësitë e Ushtrisë sonë, okupatori po 
hakmerret me dhunë c terror të paparë në popullsinë civile të 
pambrojtur dhe të paarmatosur. Me këtë veprim barbar, Serbia po 1 
shkel ligjet ndërkombëtare të luftës. Për këtë, qendrave ndërkombëtare 
të vendosjes u bejmë thirrje që të ndërmarrin masa konkrete kundër 
këtij terrori serb mbi popullsinë civile. 

Prishtinë, më 19. 10. 1997 

SHTABI QENDROR I 

USHTRISË ÇLIRIMTARE E KOSOVËS 

('Zëri 1 Kosovës”, 7) 


VARRIMII ADRIAN KRASNIQIT 

Adrian Krasniqi varroset në fshatin e tij të lindjes, në Vranoc, më 18 
tetor 1997 me pjesëmarrjen e 15 mijë shqiptarëve nga të gjitha viset e 
Kosovës. Në ceremonin e varrimit të Adrianit kanë marrë pjesë edhe 
disa bashkëluftëtarë të tij: Lahi Brahimaj, Gazmend Mehmetaj, Naser 
Brahimaj, Shkëlzen, Daut dhe Bujar Haradinaj. (Faton Mehmetaj, 2) 
ILIR KONUSHEFCI PASUESI I ADRIAN KRASNIQIT 

Pas rënies së Adrian Krasniqit detyrën e Shefit të Sektorit të 
Logjistikës të UÇK-së e merrë Ilir Konushefci - Mërgimi. Mërgimi 
këtë detyrë do ta kryen me përkushtim deri më 9 maj 1998, kur së 
bashku me mjekun Hazir Malaj vriten pranë fshatit të vogël Miliskajë, 
në aksin rrugor Qafë Mali-Bajram Curri. (Sheradin Berisha, 9) 

Qoftë 1 përjetshëm kujtimi dhe lavdia për Adrian Krasniqin dhe gjithë 
dëshmorët tjerë të Kombiti 

